Teisės mokslai

Teisės mokslai – mokslai, tiriantys teisę (teisės teisės normas), teisinę sistemą, jos struktūrinius elementus, su jais susijusius visuomeninio gyvenimo, kitus tikrovės reiškinius, dėsningumus, dalykus.

Siaurąja prasme teisės mokslai yra tapatinami su teisėtyra, dar kitaip – jurisprudencija (). Plačiąja prasme teisės mokslai yra grupė įvairių mokslo sričių, disciplinų, t. y. mokslų (taip pat jų šakų ir pošakių), tiriančių teisinę sistemą, taip pat su ja susijusias kitas socialines sistemas, jos teisinius aspektus.

 Klasifikacija 

Pagal dalykinį pobūdį ir tyrimo objektą teisės mokslai gali būti išskiriami:
 šakiniai: konstitucinės, baudžiamosios teisės mokslai ir t. t.
 teoriniai istoriniai: teisės teorija, teisės istorija, teisinių teorijų istorija ir kiti.
 specialieji (taikomieji)
 tarpšakiniai.
Teisės mokslų skirstymas (specialiuosius teisės mokslus laikant ir išskiriant kaip savarankiškas teisės mokslų disciplinas):
 Teisėtyra (teisės mokslas, teisės mokslai; anksčiau – iuris prudentia):
 Šakiniai teisės mokslai – civilinės teisės mokslas (civilistika), proceso teisės mokslas (procesualistika), konstitucinės teisės mokslas (konstitucionalistika) ir kt.
 Teoriniai teisės mokslai:
 Teisinių teorijų istorija
 Teisės teorija – bendroji teisės teorija, šakinė teisės teorija (civilinės teisės teorija, baudžiamosios teisės teorija, tarptautinės teisės teorija, konstitucinės teisės teorija ir t. t.)
 Teisės technika (teisinė technika)
 Teisės metodologija,
 Teisinis argumentavimas (teisinė argumentologija)
 Lyginamoji teisėtyra
 Religinė teisėtyra- bažnytinė teisėtyra (kanonistika, islamo teisės mokslas (Fiqh)
 Teisės filosofija – tiria teisines kategorijas (teisingumas, tiesa), teisines teorijas
 Teisės istorija: šakinė teisės istorija (konstitucinės teisės istorija, baudžiamosios teisės istorija ir kt.), teisinių sistemų istorija
 Teisės sociologija
 Teisinė statistika
 Teisinė psichologija (kriminalinė psichologija, teisminė psichologija)
 Teisinė retorika
 Teisinė kalbotyra (teisinė lingvistika)
 Teisinė medicina (teismo psichiatrija, teismo medicina ir kt.)
 Kriminologija
 Kriminalistika:
 Kriminalistinė taktika
 Kriminalistinė strategija
 Kriminalistinė technika (kriminalistinė fotografija, kriminalistinė garsotyra (kriminalistinė fonoskopija), kriminalistinė dokumentotyra, kriminalistinė balistika, kriminalistinė kvapotyra (kriminalistinė odorologija)
 „Teisminiai mokslai“ (teisminė teisėtyra): procesualistika (baudžiamoji, civilinė, administracinė), teismo psichologija, teismo sociologija, teismo medicina, teismo kalbotyra ir kt.

 Teisės mokslai Lietuvoje 

Teisės mokslai Lietuvoje studijuojami ir plėtojami Vilniaus universitete, Mykolo Romerio universitete, Vytauto Didžiojo universitete, kitose Lietuvos aukštosiose mokyklose. Teisės mokslų taikymo įstaigos – Teisės institutas, Lietuvos teismo ekspertizės centras (LTEC) ir kt.

 Literatūra 
 Alfonsas Vaišvila. Teisės teorija ir istorija. Vilnius: Justitia, 2004, ISBN 9955-616-07-5. 528 p.
 A. Vaišvila. Teisės teorija. Vilnius: Justitia, 2000. ISBN 9986-567-41-6. 376 p.
 Stasys Vansevičius. Valstybės ir teisės teorija. Vilnius: Justitia, 2000. P 256. ISBN 9986-567-35-1
 Noriu būti teisininkas. Vilnius: Justitia, 2000. ISBN 9986-567-34-3. 160 p.
 Юридическая энциклопедия / Отв. ред. Б. Н. Топорнин. – М.: Юристъ, 2001. ISBN 5-7975-0429-4.
 Carl Creifelds (Hrsg.), Klaus Weber (Hrsg.): Rechtswörterbuch. C. H. Beck, München 2004, ISBN 3-406-52030-8.
 Holt, Cynthia. „Guide to Information Sources in the Forensic Sciences“. Libraries Unlimited, Inc., 2006. ISBN 1-59158-221-0. http://lu.com/showbook.cfm?isbn=9781591582212 
 Kind, Stuart and Overman, Michael. „Science Against Crime“. Doubleday and Company, Inc., New York, 1972. ISBN 0-385-09249-0.
 Nickell, Joe and Fischer, John F. „Crime Science: Methods of Forensic Detection“. University Press of Kentucky, 1999. ISBN 0-8131-2091-8.

 Nuorodos 

 Mokslo sričių, krypčių ir šakų klasifikacija